It van alsulken twiste als uutsteet tuschen glake van brakele ter
eenre zijden ende henricken vander bruggen geheten met den
gelde ter ande Alse vander baluacien oft weerden van een
mudde rogs der maten van loeven erflic dwelck die heyligheest
van ste gtruyden te loeven heeft ende houden es op zekere
desselfs glecks goede te leefdale gelegen ende dat de vors
also zij zeien
henrick ende zijn goede sculdich zijn te draghen Ende
desgelijcx vanden verloepen pachten dairaf verschenen hebben
hen de selve partien verbonden ende gesubmitteert in seggn
ende mynlike yffenen Te weten de voirs glec in lodewijcke
roelofs ende henr hanckairt secretar der stad van loeven
Ende de voirs henrick in janne mcels ende henr vasout secretar
der selver stad in alsulker vueghen dat de voirs zeggn
der voirs ptien bescheid aengehoirt hebbende heur uutspke
dairaff doen selen bynnen xl daghen naistcomen op dat
zijs veraccorderen Ende oft zijs niet en veraccorden so sele
zij de sake alsdan t stont bringhen bijder stad van loeven
omn een seggen van rechte dair aff te hebben Ende oft enig
ptien segger gebrake dat zij in die stad eenen geliken sall
moegen nemen prouitten rat c Geloven voirt de selve
henrick die peninghe die den voirs glecke aengeseeght
selen moegen werden den selven gerlecke te gheven en te betale
te kersmisse naistcomen alse vervolghde schout Behalven
dat hem de voirs gerlec alsdan gehouden zijn sall behoirlike
quitancie dairaff te gheven cor roelants tyde aug xvi
tem henrick van opscheye metse heeft wettelick gemechticht
bertelmeeuse van mailcote zeeldraye alsulken sake alse
hij uutstaende heeft tegen henricken van duyst en goessen
vanden eynde oft den eenen van hen met rechte te vwaen
te beschudden te vervolgen ende te bedinghen die te wynnen en
te verluesen getuygen te leiden der wedptien getuygen te
sien zweren die te batten te replicen te duplicen also wail
int principail als int accesseur en alle poenten van rechte
dair toe te vorden die na recht dair toe behoiren moegen
Ende voirts alle tghene c cor absoloens et cavson
augusti xvii